Ekonomija glavna briga u Mičigenu
Republikanski predsednički pretendenti privode kraju kampanju u Mičigenu pred sutrašnje primarne izbore u toj američkoj državi. 
Dok laki sneg pada u gradu Kalamazu, u Mičigenu, u kući Baltovih je u toku školski čas. Kolin Balk kod kuće podučava svoje petoro dece što, kako kaže nije teško. Ono što je za nju i njenog supruga teže, jeste kako sastaviti kraj sa krajem. Kolin Balt i mnogi drugi u Mičigenu, kažu da danas žive mnogo oskudnije. Republikanski predsednički pretendent Mit Romni, koji se rodio u Mičigenu, pokušava da se uključi u takve biračke brige. Romni je prema anketama otprilike izjednačen sa Rikom Santorumom, koji se nada da će pridobiti pripadnike radničkog staleža. Mičigenska ekonomija je godinama u dramatičnim nevoljama. Odnedavno se javljaju znaci oporavka, ali predsednik Trgovinske komore Kalamazua, Stjuard Sandrstrom, kaže da je poverenje potrošača i dalje nisko. Visoke cene benzina brinu i Dejvida Rou. Njegova kompanija, „Prevoznici jezera Mičigen“, troši oko 10 hiljada dolara nedeljno na gorivo. To je samo još jedan od mnogih problema sa kojima se on bori kao vlasnik male kompanije. Roa još nije odlučio za koga će da glasa na sutrašnjim republikanskim primarnim izborima u Mičigenu. Ali to nije slulaj sa Kolin Balt, koja čvrsto podržava Rika Santoruma. Medjutim, s obzirom da je njeno najstarije dete na koledžu, a da je četvoro na putu ka studijama, ona kaže da nijedan kandidat nema pravu jednačinu kako da im se pomogne da to plate. Njen neposredan plan je da očisti sneg koji se nagomilava ispred kuće na trotoaru, ali je to nešto što može da savlada uz malu pomoć svojih đaka.